डुअल सिम वाला हॉमटॉम एच1 एंड्रॉयड 8.1 ओरियो पर चलेगा। स्मार्टफोन में 5.5 इंच का एचडी+ इनसेल डिस्प्ले है, जिसका रिजॉल्यूशन 640x1280 पिक्सल है। इसका आस्पेक्ट रेशियो 18.9 है। स्मार्टफोन में 1.3 गीगाहर्ट्ज़ मीडियाटेक प्रोसेसर के साथ 2 जीबी रैम मिलेगी। फोन में पिछले हिस्से पर डुअल रियर कैमरा मिलेगा। प्राइमरी सेंसर 13 मेगापिक्सल का होगा और सेकेंडरी सेंसर 2 मेगापिक्सल का। रियर कैमरा के साथ एलईडी फ्लैश भी दी गई है। सेल्फी और वीडियो कॉलिंग के लिए 8 मेगापिक्सल का फ्रंट कैमरा मिलेगा। यह स्मार्टफोन फेस अनलॉक फीचर के साथ आता है। Homtom H1 में आपको 16 जीबी स्टोरेज मिलेगी, माइक्रोएसडी कार्ड की मदद से स्टोरेज को बढ़ाया जा सकता है। कनेक्टिविटी फीचर में 4जी वोल्ट, वाई-फाई, ब्लूटूथ और जीपीएस/ ए-जीपीएस और माइक्रो यूएसबी पोर्ट मिलेगा। बैक पैनल पर आपको फिंगरप्रिंट सेंसर मिलेगा। स्मार्टफोन में 3,000 एमएएच की बैटरी दी गई है।